06/08/2020 | Administración LocalProvincial
Deputación Provincial da Coruña
IES Calvo Sotelo
R. P. 23396/2020: Convocatoria para a solicitude do uso do pavillón polideportivo do IES Calvo Sotelo durante a tempada 2020-2021

R. P. 23396/2020: Convocatoria para a solicitude do uso do pabillón polideportivo do IES Calvo Sotelo durante a tempada 2020-2021 RESOLUCIÓN POLA QUE SE APROBA A CONVOCATORIA PARA A SOLICITUDE DO USO DO PAVILLÓN POLIDEPORTIVO DO IES CALVO SOTELO DURANTE A TEMPADA 2020-2021 Don VALENTÍN GONZÁLEZ FORMOSO, presidente da Deputación Provincial da Coruña, Vistos os informes da Secretaria Xeral e do Servizo de Fiscalización RESOLVO: 1.º.–Aprobar a convocatoria para a solicitude do uso do pavillón polideportivo do IES CALVO SOTELO durante a tempada 2020-2021 (01.10.2020 – 30.06.2021), que se transcribe deseguido.1.–Obxecto. O obxecto desta convocatoria é establecer as normas para a solicitude, concesión e pagamento do uso do pavillón polideportivo do IES Calvo Sotelo, en virtude do disposto no artigo 9 do Regulamento de uso e funcionamento do pavillón polideportivo “Calvo Sotelo”. As actividades que poderán ser desenvolvidas no pavillón, serán todas aquelas que sexan acordes coa súa natureza deportiva e resulten compatibles cos seus espazos físicos. Tamén poderán ser autorizadas actividades de índole deportiva ou cultural de entidades, colectivos ou persoas físicas externas á Deputación, logo da autorización previa da Deputación Provincial.2.–Entidades solicitantes. Poderán ser solicitantes as persoas, clubs, federacións, entidades, etc., que desexen utilizar de forma regular algún dos espazos do pavillón.3.–Obrigas das entidades solicitantes. As entidades solicitantes do uso do pavillón están suxeitas ao cumprimento das normas do Regulamento de uso e funcionamento do pavillón polideportivo “Calvo Sotelo”. As entidades solicitantes estarán obrigadas ao pago dos prezos públicos fixados na Ordenanza núm., 13, reguladora do prezo público pola utilización da pista polideportiva Calvo Sotelo, publicada no BOP núm.106, do 6.06.2019). As entidades solicitantes, para ter dereito á concesión do uso do pavillón, deberán estar ao corrente do pago das débedas coa Deputación Provincial da Coruña, polo que autorizarán a esta Deputación para a súa comprobación de oficio.4.–Prazo e presentación de solicitudes. As solicitudes se presentarán no Rexistro Xeral da Deputación Provincial da Coruña desde o día seguinte ao da publicación da presente convocatoria no Boletín Oficial da Provincia da Coruña ata o 31 de agosto de 2020, no modelo de solicitude anexo a esta convocatoria, e que estará dispoñible na páxina Web da Deputación. A solicitude deberá ir acompañada do modelo de domiciliación do prezo público anexo a essta convocatoria e que tamén está dispoñible na páxina web da Deputación ou na seguinte ligazón: https://www.dacoruna. gal/files/1715/9119/0210/Anexo_2-DOMICILIACION_-_C__SEPA_PDF_FORMULARIO. pdf, É preciso indicar unha dirección de correo electrónico para posibles notificacións. Para os efectos da tempada o pavillón permanecerá pechado, os sábados, domingos e festivos (nacionais, autonómicos da Comunidade Autónoma de Galicia e locais do municipio da Coruña), así como do 24 de decembro ata o 6 de xaneiro, ambos inclusive. O horario do uso do pavillón é de luns a venres (ambos inclusive), de 19.00 a 23.00 horas.5.–Concesión. A Deputación Provincial da Coruña, mediante Resolución da Presidencia disporá a concesión do uso do pavillón, en función da súa disponibilidade, na orde de prioridade que figure na solicitude, agás en caso de coincidencia de horarios, que de non ter conseguido o consenso coas entidades solicitantes, se resolverá dando preferencia á orde de presentación da solicitude. Os horarios e días reservados para unha entidade/asociación son intransferibles, polo que non poderá cederse a outro equipo nin compartirse con outro club/usuario.6.–Pagamento. Unha vez concedida a autorización para a tempada anual, as entidades usuarias do pavillón aboarán o prezo público nos termos establecidos na Ordenanza núm.13 da Deputación reguladora do prezo público pola utilización do pavillón polideportivo “Calvo Sotelo”. A non utilización da instalación reservada por causa imputable á persoa/entidade interesada, non exime do pago do prezo establecido.7.–Tempada. Este ano, como consecuencia da situación sanitaria provocada polo COVID-19, o inicio da tempada será dende o 1/10/20 ata o 30/06/21, e o desenvolvento da mesma quedará supeditada a calquera medida ditada polas autoridades competentes. Así mesmo o uso e aforo das isntalacións se adaptará á normativa vixente. A Diputación Priovincial unha vez conocidas estas medidas podrá decidir o inicio ou a suspensión da tempada.8.–Protección de datos. Os datos subministrados teñen a finalidade de poder tramitar esta convocatoria e están protexidos pola Lei Orgánica 3/2018, do 5 de decembro, de Protección de Datos Persoais e garantía dos dereitos dixitais. O responsable do tratamento dos datos é a Deputación Provincial da Coruña. A lexitimación para o tratamento dos datos persoais contidos nesta solicitude é o consentimento que o asinante outorga á Deputación Provincial coa súa firma. No caso de que sexa denegado o consentimento para o tratamento dos datos persoais, non poderá presentarse a esta convocatoria por imposibilidade de tramitación da solicitude. O destinatario dos datos é a Deputación Provincial que non cederá datos a terceiros, salvo obriga legal. As persoas que participen na convocatoria teñen os dereitos a acceder, rectificar ou suprimir datos erróneos, solicitar a limitación do tratamento dos seus datos así como opoñerse ou retirar o consentimento e solicitar a portabilidade dos mesmos en calquera momento. Estes dereitos poderán exercerse perante as oficinas centrais da Deputación sitas na Av. Porto da Coruña, 2, 15003 A Coruña ou ben a través de medios electrónicos, dirixindo un correo ao enderezo delegadodeprotecciondedatos@dacoruna. gal. Pode consultar a política de privacidade da Deputación na dirección //www.dacoruna. gal/avisos/politica-privacidade. Disposición final Os/as participantes aceptan en todos os seus termos a presente convocatoria e a resolución correspondente, sen prexuízo da presentación dos recursos pertinentes.2.º.–Dispor a publicación da presente convocatoria no Boletín Oficial da Provincia. A Coruña, 31 de xullo de 2020. O presidente, O Secretario Xeral, Valentín González Formoso José Luis Almau Supervía A entidade solicitante asumirá os seguintes compromisos: – A entidade é responsable dos danos que se ocasionen nas instalacións como consecuencia da actividade deportiva. – A entidade é responsable dos accidentes ou lesións que sufran calquera dos participantes no transcurso da utilización das instalacións. – A entidade deportiva estará suxeita ao regulamento de uso e funcionamento do pavillón polideportivo Calvo Sotelo, publicado no BOP núm.64 do 3.04.2019. – O importe do prezo público a aboar pola utilización da pista polideportiva será o establecido no artigo 4 -contía- da Ordenanza n.º 13, reguladora do prezo público pola utilización da pista polideportiva Calvo Sotelo, publicada no BOP núm.106, do 6.06.2019) – O pago do dito prezo público realizarase segundo o disposto no artigo 5 - obrigas de pago e depósito previo- da Ordenanza núm.13, reguladora do prezo público pola utilización da pista polideportiva Calvo Sotelo. – Unha vez concedido o uso do pavillón, no caso de causar baixa, antes de rematar a tempada, haberá que solicitalo por escrito, de acordo co disposto no artigo 6 da citada Ordenanza. – A entidade autoriza para que a Deputación comprobe a súa situación tributaria coa Deputación Provincial da Coruña. Logo de ler a información en materia de protección de datos que figura a continuación no presente formulario, consinto expresamente o tratamento dos datos persoais que constan nel.  Acepta  Rexeita A Coruña, _____ de ________________________ de 2020. Sinatura do solicitante Os datos suministrados nesta solicitude teñen a finalidade de poder tramitar a solicitude do uso do pavillón do IES Calvo Sotelo na que vostede participa, e están protexidos pola Lei Orgánica 3/2018, do 5 de decembro, de Protección de Datos Persoais e garantía dos dereitos dixitais. O responsable do tratamento dos datos é a Deputación Provincial da Coruña. A lexitimación para o tratamento dos datos persoais contidos nesta solicitude é o consentimento que o asinate outorga á Deputación Provincial coa sua firma. No caso de que sexa denegado o consentimento para o tratamento dos datos persoais, non se poderá ter acceso ao servizo solicitado por imposibilidade de tramitación da solicitude. O destinatario dos datos é a Deputación Provincial que non cederán datos a terceiros, salvo obligación legal. Ten vostede os dereitos a acceder, rectificar ou suprimir datos erróneos, solicitar a limitación do tratamento dos seus datos así como opoñerse ou retirar o consentimento e solicitar a portabilidad dos mesmos en calquera momento. Estos dereitos poderán exercerse perante as oficinas centrais da Deputación sitas na Avda. Porto da Coruña, 2, 15003 A Coruña. Pode consultar a política de privacidade da Deputación na dirección //www.dacoruna. gal/avisos/politica-privacidade (*) Este ano, como consecuencia da situación sanitaria provocada polo COVID-19, o inicio da tempada será dende o 1/10/20 ata o 30/06/21, e o desenvolvento da mesma quedará supeditada a calquera medida ditada polas autoridades competentes. Así mesmo o uso e aforo das isntalacións se adaptará á normativa vixente. A Deputación Priovincial, unha vez coñecidas estas medidas, poderá decidir o inicio ou a suspensión da tempada.